Isten áldjon, és tiszteletem, Kaszar!
Köszönjük a látogatást. Gyere bármikor!
Örülök, hogy itt vagy…
Habiba mamától kaptam. Mostantól a tiéd.
Már készen állok.
Siess! Elkésünk.
Egy férfi jön hozzád.
Munira, ő a barátom, Kaszar.
Már 33 éves vagy.
De a családnak terhet jelentesz.
A TŐZSDE KIRÁLYNŐI
DEKORÁCIÓS NAGYKÖNYV
Ez tetszik.
De változtatnék rajta egy kicsit. Azt akarom, hogy karakteres legyen.
És használjuk ezt a színt!
Hű! Gyönyörű színeket választottál.
Tudod, ki volt ilyen? Hind Rosztom. Minden kép itt van a katalógusban.
Odaadom, de kérlek, nagyon vigyázz rá, és ne hagyd el!
HIND NYARALÓJA
- Hallottam, hogy vendéged van. - Ő Laila Botrosz, belsőépítész.
Átalakítjuk a szobámat.
Belsőépítész?
Új lesz a festés, és kicserélek pár bútort.
Változásra van szükségem.
Elfelejtetted, hogy most segítettünk új autót venni?
A szobádat pár éve újítottuk fel.
Öt éve.
És te csináltad egyedül.
A megkérdezésem nélkül alakítottál át mindent.
És feltetted azt a borzalmas festményt.
Ezt itt.
Első dolgom lesz kidobni.
Nem is szeretem a lovakat, mégis mindennap bámulhatom őket.
Szinte érzem a szagukat.
Áhmád!
- Igen? - Gyere ide!
- Mi van? - Nézd meg a lányodat!
Át akarja alakítani a szobáját, és kivitelezőt akar szerződtetni.
Kivitelezőt?
Ő nem kivitelező, apa.
Laila belsőépítész, és nemrég már említettem neked.
Ez nem egy építkezés, de már be is rendeztél itt egy műhelyt.
Mi ez a felfordulás?
Már elkezdtem.
És nem maradhat így.
Ne aggódj, apa! Mindent én fizetek.
Ettől sokkal jobb kedvem lesz. Boldoggá tesz.
Ez az otthonom.
Hadd legyen beleszólásom, hogy néz ki!
Ez az én házam.
Nem értem, miért állítasz mindent a feje tetejére.
Kaszar gyorsan meg akar nősülni.
HIND ROSZTOM TITKOS REJTEKHELYE
Bár olyan lennék, mint ő!
Csak heti pár óra munka, Juju.
És nem tudhatod, talán még élvezni is fogod.
Gyermekmunkára kényszerítenek, és miért?
Mert a gondviselőm úgy döntött, hogy egy csicsás kocsira veri el a pénzt.
Mint mondtam, a kocsi befektetés. A munkába járáshoz kell.
A legfontosabb befektetés a Tarabesque.
A befektetéseink alakítják a jövőnket.
Én a lovaglásba fektetek be. Közeleg a bajnokság.
Ügyes leszel a munkában, a versenyen és az iskolában.
Sose becsüld alá magadat vagy a képességeidet!
HAMAROSAN NYITUNK TARABESQUE STÚDIÓ
Jude!
- Tök gáz ez a hely. - Elég!
Farida asszony! Üdv a Tarabesque-nél!
Ő itt Jude.
És alig várja, hogy itt dolgozhasson.
Örülök. Sok dolgunk van a megnyitó előtt.
Úgy bizony. Rengeteg a teendő.
Menni fog?
A kislánya sokat fog tudni segíteni.
Ezeket áruljuk?
Nem, drágám. Jön majd egy szállítmány.
Egy csapat vagyunk.
Jól van. Iskola után érte jövök.
Fogja munkára!
Örömmel.
Köszönöm, Umis!
KUVAITI TŐZSDE
Mi a baj?
A torkodon akadt a tegnapi vacsorád Szabihával?
A vállalatértékelés kész, most potenciális intézményi befektetőt keresünk.
Mindenképp találnunk kell valakit,
mielőtt jövő héten elutazunk a kairói befektetői csúcsra.
Egyetértek.
Ezért kezdjük azonnal a találkozókat.
Munira, a részleteket!
Misári erre a hétre két befektetési társasággal
és egy befektetési alappal szervezett találkozót.
Tökéletes. De lenne még valami.
Ma délután találkoznunk kell a Nadzsm Capitallal.
Ott lesznek Kairóban is.
Te ismered az egyik igazgatójukat.
Igen. Imád Davaszt.
Jó barátságban van a bátyáimmal, és igazgató a cégnél.
Legyen ott Munira is a találkozón, mivel személyesen ismeri.
És mi legyen a napirenden nem szereplő teendőkkel?
A piac dinamikája negatívan hathat a részvénykibocsátásra.
Megbíztam a kereskedőket, hogy pörgessék az ingatlanpiacot,
miközben potenciális befektetőket keresnek.
Az ingatlanárak emelése javítja a befektetői bizalmat az Alpha iránt,
de hogyan lehet ezt elérni egy teljes ágazatban?
Felhajtjuk a fő versenytársunk, a Balad Csoport részvényárait.
Farida is szeretne valamit bejelenteni.
Igen.
Elhagyom a részvénykibocsátással foglalkozó csapatot,
és a kereskedésre koncentrálok, amihez a legjobban értek.
Természetesen támogatom a csapatot, amiben csak tudom.
Megleptél, Farida. Biztosan ezt akarod?
Sajnos igen.
Megpróbáltam lebeszélni róla, de így döntött.
Ezt tiszteletben tartom.
Rendben.
Akkor mi lenne ha… Menj csak!
Jó.
Néhány területről még nem ejtettünk szót. Vegyük át őket!
Ez meg mi volt?
Tudtam, hogy utánam rohansz.
Kiszállsz a csapatból?
Igen. Ennyi volt.
Miért? Mégis miért?
Megtettem. Vége. Nem tartozom neked magyarázattal.
De szólhattál volna előtte.
Igen. Mert minden rólad, és csakis rólad szól.
Ennyi volt, Munira.
Te győztél.
Mindig te győzöl.
Mi a baj?
Társak vagyunk ebben a projektben, és ezután is együtt fogunk dolgozni.
Tényleg?
Azt hittem, hogy…
legtöbbször neked dolgozom, vagy melletted vagy ellened,
de hogy együtt dolgoznánk?
Csak amikor kell 1000 dinár.
Kisbaba! Az vagy. Mindig te vagy az áldozat!
Farida, elég bajom van otthon, nem bírok el még több problémával.
Még nem is mondtam.
Még nem mondtam, hogy…
a szüleim…
A szüleid vettek neked egy új autót, de nem tetszett a színe?
Fejezd be!
Elég volt. Unom már.
Nem hallgatom tovább a baromságaidat.
Nekem valódi gondjaim vannak otthon. Komolyak.
Úgy tűnik, a gondjaid mindenhová követnek.
A munkahelyedre is.
A HOLNAP BANKJA ALPHA - FAILAKA - BEVÉTEL
Na, ki van itt! A nő, aki visszatért a pórnép közé.
- A nő, aki gyerekeket dolgoztat. - A nő…
A nő, aki megint idiótákkal dolgozik.
Semmi okod búslakodni.
Ott a Tarabesque. Az majd kárpótol.
Milyen remek is a Tarabesque!
Mivel kezdünk ma?
Nem kergetted ki?
Pár napja jött be, és itt ragadt.
Jó ég! Az asztalomra fészkelt.
Így megy ez. Alkalom szüli a tolvajt.
Fiúk!
Beszélhetnénk a Balad Csoportról?
Persze.
Amir itt járt reggel.
Azt mondta, hajtsuk fel a részvényeik árát.
Ha már visszajöttél, és újra oszlopos tagja vagy a csapatnak,
segíts nekünk, ó, számok királynője!
Segítenél? Számítok rád.
Még szép, hogy nem ment el!
Megsérült a szárnya.
Hol van?
Anyai ösztönök.
Van egy perced?
Igen.
Azon tűnődtem, hogyan győzzük meg a Nadzsm Capitalt.
Ne törd rajta a fejed!
Nem te fogod győzködni őket.
Csak azért leszel ott, mert ismered Imádot.
Anyám és én beszélünk.
Hát persze.
Azt nem akarod megmondani, mit vegyek fel?
Pompás!
Örülök, hogy itt vagytok.
Hívni akartalak titeket, de látom, már egymásra találtatok.
Arról beszéltünk, hogy győzzük meg a Nadzsm Capitalt.
Úgy érted, melyikünk.
Legyél kedves vele!
Most, hogy Farida távozott, szorosan együtt kell működnötök.
Biztosan remek csapatot alkottok majd.
GALAMB
- Haszán! - Mi az?
A Balad Csoport részvényei mélyrepülésben vannak.
- Senki sem veszi őket. - Tudom.
Fondorlatra lesz szükség.
Esetleg egy wash trade?
Az meg mi?
Tedd el a beteget, hogy nyugodtan beszélhessünk!
Gyere szépen!
Oké. Halljuk!
Egyszerűen mondom.
Farida elmegy a piacra, és vesz négy részvényt.
A kereskedők ezt látva azt gondolják: „Farida szereti a kekszet!”
De itt másról van szó. Veszel egy kekszet a brókertől.
Aztán kettőt,
hármat, négyet.
Mit csinál a bróker ezután? Visszavásárolja őket.
És te mit csinálsz? Újra megveszed őket.
Megismétlitek ezt egy párszor, amíg a részvény ára elindul…
felfelé.
És mindenki azt hiszi majd, hogy az ingatlanszektor pörög.
Ti gazfickók!
Neked talán van jobb ötleted?
Szaúd úr!
Jó napot! Hogy vagytok?
Üdv újra itt!
Köszönöm! Hogy vagytok? Hiányoztatok.
Nem láttalak titeket a kórházban.
Szervusztok! Üdvözöllek!
Köszönöm! Bocsáss meg, nem láttalak!
Helló!
Abu Szádik, hogy vagy? És a többiek?
KUVAITI TŐZSDE
A kibocsátandó részvények előjegyzésével olyan fejlesztés letéteményeseivé válnak,
aminek az egész Perzsa-öbölben a csodájára járnak majd.
Nemcsak megtiszteltetés, de kuvaitiként kötelességünk is,
hogy építsük a jövőnket, de a múlthoz is kapcsoljuk azt.
Reméljük, a Nadzsm Capital szerves része lesz ennek a projektnek.
Kiváló! Nemes és jövedelmező vállalkozásnak hangzik.
Huszonhét százalék.
Ha megnézik az adatokat a…
- Tizenegy. - A 11. oldalon.
Végre megszólaltál.
Gyerekkorunkban be sem állt a szád.
Ég önökkel! Örvendtem. Viszlát!
Jók voltunk együtt, nem?
Ne mondd ezt!
Én voltam jó.
Ennyi.
A HOLNAP BANKJA
- Szép munka, Imád. - Köszönöm!
- Remek voltál. Elismerésem. - Köszönöm!
És mivel régi családi barátunk vagy, érdekelne…
Áruld el, mit gondolsz!
Őszintén? Az Alpha imponáló.
A Failaka-projekt szintén ígéretes.
És mi a véleményed…
Rakanról?
Rakan őrült. Vagyis más.
Igen. Más.
De szerintem okos. Nem becsülném alá.
Régi barátként ígérem, nem váratlak a válasszal.
Hálás vagyok. Jövök neked eggyel.
És átadom Dzsászimnak, hogy üdvözlöd.
Nem kell. Munka után átmegyek hozzá.
- Átjössz hozzánk? - Nem, a lakására. Dírába.
Persze. Dírába.
- Díra. - Igen.
- Szálám! - Szálám!
Lakás Dírában?
Jaj, Dzsászim!
Hazaértek a lányok.
Úgy látom, hosszú napod volt. Fáradtnak tűnsz.
Fáj a lábam, és telement porral az orrom. Veled történt már ilyen, nagyapa?
Drágaságom!
Még ma is látszik a tinta, ami 30 év alatt összegyűlt a körmöm alatt.
Hidd el, semmi sem használt!
Apa! Juju ma segített Umisnak a boltban, és megcsinálták a teljes leltárt!
Keményen dolgozott.
Volt egy kislány Nagy vagyonról álmodott…
Köszönöm a mai munkádat, Juju!
Talán most nem így látod, de te is hozzájárultál a sikerhez.
Ha az üzlet virágzik, akkor mi is.
Ha meggazdagodsz, ne felejts el elvinni minket nyaralni!
Hagyjál már ezzel a nyaralással, anya! Felfogtam.
Csak mondom.
Minden megtakarításodat arra a boltra költötted.
Jól van, elég ebből!
- Jól mutat a nyakamon? - Vagyis elfogadod?
De olyan közönséges.
Válaszolj!
Apád megint Kaszarral találkozik.
Remélem, ezúttal megkéri a kezed.
Keress másik nőt!
Nem kéne nekem is ott lennem?
Tényleg? Ezt akarod?
Mondd meg apának, hogy ott akarok lenni!
Hogy elmondjam, mit akarok.
Szervusz, drága gyermekem!
- Szia, anya! - Szia, szívem!
Anya, kérlek! Éhen halok.
Értem, drágám. Kész a vacsora.
- Kérsz még valamit? - Nem, köszi!
Jó éjt!
- Jó éjszakát! - Jó éjt!
- Találkoztál Imád Davasszal? - Igen, ma.
Boldog házasságban él, úgyhogy tegyél le róla!
De befektet nálunk?
Tényleg! Azt mondta, nem.
Micsoda?
Szerinte az Alpha-részvények drágák, és pang a kuvaiti ingatlanpiac.
A Nadzsm nem fog részvényeket előjegyezni, mert túl magas a kockázat.
Még nem mondtad, hogy alakulnak a dolgok a vén kérőddel.
Csak…
itt hagytam az újságomat.
Bátyó! Miért nem a lakásodban vacsorázol?
Nem jött be. Anya és apa vették nekem.
KUVAITI TŐZSDE
Bárcsak meg tudtam volna győzni Imádot! Sajnálom!
De nem jártam sikerrel.
Nem a te hibád.
Jó munkát végeztél.
Eleget tettél le az asztalra.
Rakannal egyetértünk ebben.
Koncentráljunk a következő lépésre!
Javítanunk kell a megítélésünkön a Balad részvényeivel.
- Azzal hogy állunk? - Ez Farida területe.
Máris beszélek vele.
Hát ez nem galambeleség. Elpocsékoltad a pénzed.
Nem vagyok galambszakértő. Hozz neki te ennivalót!
Nem is tudom. Nem így kéne etetnünk.
Kis darabokat!
Kicsiket?
Tényleg a veszett ügyek bajnoka vagy.
Ne egy haldokló madárra fecséreljétek az időtöket!
A Balad Csoporttal foglalkozzatok!
- Nem én voltam. - Fel kell hajtanunk a részvényeik árát.
És te, Farida! Nem azt mondtad, hogy innen támogatod az Alphát?
Viselkedj végre jó partnerként,
és tartsd be az ígéretedet!
Fiúk!
Ennyi. Maradt a wash trade.
Ezt mondtuk tegnap.
Kerekedj fel szépen, és beszélj Nábillal!
- Nábillal? - Igen, Nábillal.
Van egy megkérdőjelezhető erkölcsű brókerünk.
Ő majd segít elintézni az ügyletet. Beszélj vele!
Igen, tudom, de ne már, fiúk!
Nem mutatna több hajlandóságot, ha inkább ti beszélnétek vele?
Dehogynem!
- De korán lelépünk. - Mindketten?
Próbálnunk kell a Tarabesque megnyitójára.
Nézd meg a másik fájlt!
Farida Mamún!
Rég találkoztunk.
Hogy halad az Alpha részvénykibocsátása?
Remekül.
De már visszatértem a kereskedéshez.
Vagyis…
azt hiszed, olyan vagy, mint mi?
Arra gondoltam, talán segíthetne nekünk egy különleges ügyletben.
Ami lökést adhatna egy ingatlancég részvényeinek, mondjuk…
a Balad Csoporténak.
- Wash trade-re gondolsz? - Igen.
Hű! Tényleg olyan, mint mi.
Ahhoz, hogy minden flottul menjen,
kell egy harmadik fél.
Oké.
Kit ajánlana?
Üdv újra a parketten!
Örülök, hogy látlak, Szaúd.
Farida!
Én is örülök, hogy látlak.
A bank nem ment csődbe nélkülem. Jó látni.
Őszintén?
Nélküled nem ugyanolyan.
De ez nem lep meg.
Nagy volumenben akarunk kereskedni a Balad Csoport részvényeivel.
És csak érdeklődni akartam…
van-e rá kapacitásod.
Hajlandó vagy beszállni?
Te meg mit forgatsz a fejedben?
Wash trade?
Farida!
- Ez nem igazán etikus tőled. - Te oktatsz ki az erkölcsről?
Nem vagyok én tanár.
Csak egy portfóliómenedzser, aki épp újjáépíti a karrierjét.
A nulláról.
De tisztázzuk!
Nagy mennyiségben
akarsz venni Balad-részvényt.
Mi lehet a célotok?
Felfújjátok az ingatlanpiacot, hogy vonzóvá tegyétek az új részvényeket?
Ez okos.
De sajnos
nem segítek olyanoknak, akik cserben hagytak,
és kórházba juttattak.
Nem te vagy az egyetlen, akivel elbántak.
Szabiha eldobott, mint egy rongyot.
Amirnak meg az önző kuzinomnak a szeme sem rebbent.
Társat keresek.
Egy hajóban evezünk.
- Én is újra akarom kezdeni. - Sajnálom, ami veled történt.
És azt is, hogy nem segíthetek, mert azzal nekik segítenék.
Nem tehetem. Képtelen vagyok rá.
Nehéz éjszakák
Minden annyira fájt
Misári mondta, hogy látni akartál.
Elnézést, hogy eszem…
de…
ha nem mennek jól a dolgok, megéhezem.
Miben segíthetek?
Ha van bármi ötleted,
vagy ha ismersz valaki újat a parkettről, aki segíthet…
Esetleg egy régi ismerős…
Szaúd Szálim?
Pontosan.
Figyelj!
Tudom, hogy jelenleg Laisz Nászirnak dolgozik.
Egy befektető vastag pénztárcával, aki segíthet nekünk.
De tudod, hogy én nem mehetek Szaúdhoz azok után, amit vele tettem, amikor…
Amikor kirúgtad.
Pontosan.
Milyen a kapcsolat köztetek?
Jóban vagytok még?
Mindenkivel jóban vagyok.
Hát nem?
FAILAKA BEFEKTETÉSI TÁRSASÁG
TŐZSDEI KÁVÉZÓ
Keresel valakit?
Nem pusztán valakit.
Jó újra itt lenni?
Jobb, mint volt.
Boldog vagyok, hogy visszajöttél.
- Mind örülünk, hogy újra köztünk vagy. - Tényleg?
Miért nem jöttél be a kórházba?
Újra összetörtem volna a szíved.
De most, hogy visszatértél, maradjunk a munkánál!
Persze.
Mint a bokszolók,
akik várják, hogy kiüssék egymást.
Ha nincs más lehetőség.
De néhány helyzet lehet kölcsönösen előnyös.
Azokat szeretném megosztani veled.
Milyen nagylelkű vagy! Légy áldott érte!
Tudod, hogy mi bocsátjuk ki az Alpha részvényeit?
Nahát! Ez nagyszerű.
Keményen dolgoztál érte. Gratulálok!
Köszönöm szépen!
De biztos hallottad, hogy kéne egy intézményi befektető.
És?
Laisz Nászirra gondoltam.
Abu Nászir.
Hát persze.
Én vezetem a cégét.
És többé nem teszek szívességet a Holnap bankjának.
Vagy neked.
Faridának is megmondtam, amikor segítséget kért az Alphának.
Farida sikeres üzletasszony, és ügyes is.
Jobb nálad.
Tényleg?
Akkor miért én vagyok odafent?
Míg te
és Farida idelent ragadtatok?
Vannak, akik felemelnek,
míg mások lerántanak.
Ha tönkre akarod tenni a karriered,
csak rajta!
Százötven részvényt!
Emelkedik az ára, 13 200.
Egyre magasabb.
Balad Csoport. Balad-részvényeket akarok.
Mennyi?
Ki akar még?
13 200.
13 200-ért.
- Kérek. - 13 200-ért.
Benne vagyok a wash trade-ben.
13 200-ért.
Kétszázezer részvény maradt.
ÉHES NYUSZI
Farida, tudod, hogy kinek dolgozom?
Laisz Nászirnak.
Nézd, drágám, ebben a szakmában egy dolog igazán fontos.
A nagypályásokra kell koncentrálnod.
Tényleg nem ismered?
Tényleg nem.
Rendes ember.
Én pedig…
újraépíthetem magam mellette.
Mert ő nem fog hátba szúrni, mint Amir.
Vagy félrenézni, amikor a padlón fetrengek haldokolva,
ahogy Munira tette.
Bizonyára tudod, hogy ha nekem segítesz a Baladdal, azzal a banknak teszel jót.
Azért segítek neked, hogy felhúzzam Munirát.
És hogy elégedett legyen a főnököm.
De attól, hogy ő rendes ember, én még nem leszek az.
Kóstold meg!
Jó étvágyat!
- Látod? - És mi történt utána?
Nem akarok…
Vissza kellett mennünk.
Nem akarom elmesélni.
Leesett.
Odanézzenek!
A két rokon lélek együtt teszi tönkre a karrierjét.
- Összebarátkoztatok? - Igen. Ellened szervezkedünk.
Nálatok különbek is elbuktak.
Isten hozott! Gyertek be, fiúk és lányok!
Tíz százalék kedvezmény. Üdv!
Gyertek be! Isten hozott!
Köszönöm a vásárlást!
Nézz be jövő héten is! Új zenék lesznek.
Olyan fárasztó! Alig akart tíz dinárt adni.
Ez jó!
Már van 70 dinárunk!
Ez a kislány aranycsillagot érdemel.
Ha dolgozol még pár órát, megduplázhatjuk anyukád 1000 dinárját.
- Ezer dinár? - Igen.
- És ha többet dolgozom? - Mi lesz az iskolával?
- Elviszek pár kazettát. - Jó.
És eladom őket én.
Tetszik az ötlet.
Ha azt mindet eladod, adok öt százalék jutalékot.
Hét százalék.
Tíz százalék.
Umis!
És egy év múlva haljak éhen? Lopjak? Kolduljak? Mit kéne tennem?
Megbirkóznék vele, ha fiatalabb lennék, de ilyen idősen már nem tudok…
Mikor jöttél haza?
Hallom, sikeres volt a megnyitó.
Igen, sok kazettát eladtunk. Ez jó neked, igaz?
Mindkettőnknek, drágám.
És ezért…
hoztam ezt neked.
Ezt tőlem kapod az induláshoz.
És ezt is.
- Mennyi fér bele? - Nem tudom.
Majd mondd el, ha megtelt!
…a barátaim sosem hagytak volna magamra ennyi idősen.
Kértek még?
Munira, gyere reggelizni!
Tegnap nem is vacsoráztál.
Ettem az irodában.
Ezt elviszem az útra.
Hallom, itt akarsz lenni, amikor Kaszar ellátogat hozzánk.
De hadd beszéljek előbb én vele!
Itt leszek.
KUVAITI TŐZSDE
Igen!
A részvény ára felment ma reggel.
Miért ünnepel ez a bohóc?
Tudja, hogy manipuláció.
Csapj bele!
Tudtam, hogy ma kilőnek a Balad-részvények!
- Micsoda visszatérés! - Nem vesztegetem az időt. De nem ám!
Nagyszerű! Ez csak a kezdet.
Így igaz.
Szervusz! Isten hozott!
Szia!
Meg akartalak lepni, de látom, ünnepeltek.
- Szia! - Helló!
- Örülök, hogy itt vagy. - Minden zárás után ez megy?
- Szervusz! - Szia!
Te is nyertél, én is nyertem, és a Fadzsr Holding is.
- Gratulálok! - Hála neked.
- Hadd vezesselek körbe! Gyere! - Menjünk!
Ez a mi fülkénk?
Ez a miénk, az pedig…
- Látod? - Mit?
- Elégedettek a főnökeink. - Igen.
Abu Nászir, bemutatom a Holnap bankja katonáit.
- A régi kollégáim. - Értem.
Haszán és Valíd kereskedők.
- Örvendek. - Miénk a megtiszteltetés.
- Örvendek! - Üdvözlöm, uram!
Farida az ügyintéző.
Ők alkotják a legjobb csapatot.
Persze csak utánunk.
- Ugyan! - Ugyan már!
Mondd csak…
Gratulálok a Balad Csoporthoz! Szép győzelem az első hetén.
Először jár a tőzsdén, vagy…
Vagy gyakran megfordul errefelé?
Hát te meg mit keresel itt?
Galambokat nevel, miközben milliókat keres?
Megsérült a szárnya, nem tud repülni.
Nem eszik, nem iszik.
Nem tudok segíteni a kislegénynek.
Úgy látom, ez egy kislány.
Tudja,
madarakat nevelek, és sokat tudok róluk.
Megengedné, hogy hazavigyem?
Meggyógyítom.
Azt kérdezte, először vagyok-e a tőzsdén.
- Igen. - Foglaljon helyet!
Jártam itt többször is korábban, de nem mint részvényes.
Most azonban az az érdek vezérel, hogy megismerjem az üzlettársaimat.
A Holnap bankja? Mi újság a Holnap bankjában?
Most az Alpha részvénykibocsátására koncentrálunk.
- Hallottam, hogy a tőzsdére lépnek. - Igen.
Az ingatlanpiacot elnézve az most nehéz lesz.
Az ingatlanszektor újra jön fel, főleg a Balad Csoport.
És az Alpha egy komoly szerződést kötött.
- Failakára gondol? - Igen.
Egy barátom nagyon lelkesedik érte.
Szaúd!
- Igen? - Még mindig keresnek befektetőt?
Jelenleg az az elsődleges célunk, hogy befektetőt találjunk.
Akad pár potenciális jelölt,
de még nem találtuk meg…
az igazit.
Nagyon érti a dolgát, az Isten áldja meg!
Tényleg csak egy junior ügyintéző?
Szívességből intézem a kereskedők papírmunkáját.
De a részvénykibocsátó csapat tagja voltam.
És…
ha érdekli, összehozhatok egy találkozót.
Nagyon is érdekel.
- Rendben. - Örvendtem.
Remélem, sikeres lesz.
Sok szerencsét!
A SZORGALOM FELÜLMÚLJA A TEHETSÉGET
Mi ez? Mi van a táskádban?
Maisz, van olyan banda, amit szeretsz?
Mire gondolsz? Sulis banda?
Vagy mint a Whitesnake,
Bon Jovi, a Poison és a Def Leppard?
- Ki akarja a Miamit? - Én!
- Add ide! - Jude!
Jude! Nekem!
Nincs is rosszabb,
mint amikor más aratja le a babérokat a munkádért.
Szörnyű!
A szavaid bizonyára befolyásolták Szaúdot, hogy szálljon be a Balad-kereskedésbe.
De az a helyzet,
hogy Farida nyert ezen.
Nem először.
Ha előjegyzik a részvényeinket,
többet kell tudnom Laiszról és Szaúdról.
Érdekelne, hogyan dolgoznak.
Beavatnál ma este egy vacsora mellett?
Ha már együtt dolgozunk, ismerkedjünk meg jobban!
Lehetőleg még Kairó előtt.
- Ma este? - Bocs, nem vagyok éhes.
Akkor egyél salátát!
Azt majd otthon.
Anya szerint sokszor hagytam ki a vacsorát,
ezért megígértem neki, hogy ma vele eszem.
Akkor majd máskor.
Rendben lesz.
Farida!
Egy pillanatra!
Most hívott minket Szaúd.
Megerősítette, hogy Laisz érdeklődik az Alpha iránt.
És Szaúd szerint te győzted meg.
Habár…
nem árulta el, hogyan.
Laisz és Szaúd találkozni akarnak velünk a kairói befektetői csúcson.
Emelkedő pályára állítottad az egész ingatlanszektort a parketten,
és talán találtál egy potenciális befektetőt is
a részvénykibocsátáshoz.
Őszintén mondom,
ez komoly eredmény.
De mielőtt a csapat Kairóba utazik,
úgy vélem, szükségünk lenne…
Farida szakértelmére a részvénykibocsátási tárgyalásokon.
Bölcs gondolat.
A feliratot fordította: Tóth Márton